— Պարոնը ֆրանսացի երիտասարդ գրող է և իմ մտերիմս՝ Ռընե Ֆալե: Ծանոթացեք: Ավելցնեմ, որ շատեր զինք հայ կկարծեն և մեր շրջանակներուն մեջ զինք կանվանեն Ռընե Ֆալեյան: Ազգանունը հայացնելե վերջ շատ ուզեցինք, որ անունն ալ հայացնենք: Բայց Ռընեն փոխարինող նմանահնչուն անուն մը չգտանք մեր լեզվին մեջ: Ռընե Ֆալյանը մոտ է մեզի: 1965-ին մեր ժողովրդին ցեղասպանության ենթարկվելու 50-ամյակի օրերուն Բեյրութ կգտնվեր և «Լը Սուար» օրաթերթին մեջ ստորագրեց պոեմ մը հայկական ջարդերուն նվիրված, թեև ինք վիպագիր է: